Румунска влада је 1965. године, следећи пример Чехословачке, променила име Народне Републике Румуније у Социјалистичку Републику Румунију. Румунској радничкој партији је враћено старо име, па сада опет постала Комунистичка партија Румуније. На почетку своје владавине, Чаушеску је био веома популаран политичар. Тржиште се развијало, а и омогућене су веће политичке слободе. Чаушеску је 1968. године одбио да учествује у инвазији на Чехословачку и критиковао овај потез Варшавског пакта. Све је више јачао односе са западним земљама и међународним институцијама, попут Међународног монетарног фонда и Светске банке. Значајна је била и посета францускогх председника Шарла де Гола Румунији, као и америчког Ричарда Никсона. Чаушеску је тада био посетио Сједињене Државе и Уједињено Краљевство. Румунија је за време Чаушескуа одржавала добре односе и са Западном Немачком, Израелом, Кином, Албанијом, чак и Пиночеовим Чилеом. Совјетски Савез није претерано подупирао ове Чаушескуове потезе.